**ชื่อผลงาน** หนึ่งนักเรียนหนึ่งความรู้ กลุ่มสาระการเรียนรู้ศิลปะ

หัวข้อ เด้กชายไทยใส่ใจเรื่องนาฏศิลป์ นายสุริยวัฒน์ สกุลกลาง ชั้นมัธยมศึกษาปีที่ 4

**ความสำคัญขององค์ความรู้**

ปัจจุบันการเรียนนาฏศิลป์ไทยเป็นอะไรที่นักเรียนชายเกิดการต่อต้าน และไม่ให้ความสนใจเพราะเข้าใจกันว่าเป็นวิชาถนัดของนักเรียนหญิงส่วนใหญ่ จึงทำให้นักเรียนชายส่วนใหญ่ไม่สนใจต่อการร่ายรำรวมถึงกิจกรรมการแสดงต่างๆ ดังนั้นวิชานาฏศิลป์ไทยโรงเรียนหนองบอนคมจึงเล็งเห็นความสำคัญเรื่องการแสดงนาฏศิลปไทยทั้งนักเรียนหญิงและนักเรียนชายเพื่อให้ได้แสดงออกอย่างเสมอภาคกัน และยังเป็นการส่งเสริมให้นักเรียนเกิดความกล้าคิด กล้าแสดงออก และให้รู้จักการมีไหวพริบในการแก้ไขเฉพาะหน้าได้อย่างถูกต้องร่วมถึงการเป็นส่วนหนึ่งในการอนุรักษ์นาฏศิลป์ไทย จึงได้ทำผลงานชิ้นนี้ขึ้นมาเพื่อให้เกิดจุดประกายความกล้าคิด กล้าทำและกล้าที่จะแสดงออกในทางที่ถูกต้อง

**วัตถุประสงค์และเป้าหมายของการดำเนินงาน**

1.เพื่อส่งเสริมมให้นักเรียนตระหนักและเห็นคุณค่าของศิลปการแสดงไทยในหลายๆแขนง

2.เพื่อส่งเสริมให้นักเรียนกล้าคิด ที่จะตัดสินใจในเรื่องต่างๆ รวมถึงการมีไหวพริบในการแก้ไขปัญหาได้อย่างถูกต้อง

3.เพื่อให้นักเรียนรู้จักการใช้เวลาว่างให้เกิดประโยชน์และมีรายได้ระหว่างเรียน

**ขั้นตอนการดำเนินงาน**

ตอนที่1 การเตรียมการ จัดตั้งกิจกรรมนาฏศิลป์ไทยหลากหลายแขนง เพื่อให้นักเรียนเกิดความสนใจ

ตอนที่2 กระบวนการและนวัตกรรมที่เป็น Best Practice คัดเลือกนักเรียนที่สนใจในเรื่องนาฏศิลป์ไทยพร้อมทั้งทำการทดสอบความรู้เบื้องต้นเกี่ยวกับนาฏศิลป์ไทยที่นักเรีนเคยมีมา

ตอนที่3 ผลการปฏิบัติ ผลการพัฒนาหรือผลการใช้นวัตกรรมที่เป็น Best Practice ฝึกให้นักเรียนได้แสดงออกตามงานและพิธีการต่างๆเพื่อให้นักเรียนเกิดความคุ้นชินและไม่เขินอายในเวลาแสดง

**ผลการดำเนินงาน/ประโยชน์ที่ได้รับ**

นักเรียนมีความสามารถด้านการแสดงนาฏศิลป์ไทยมากขึ้น

ร้อยละ 80 นักเรียนมีความสามารถทางด้านจังหวะและท่าทางของนาฏศิลป์ไทยได้เป็นอย่างดี

**ปัจจัยความสำเร็จ**

1.ผู้ปกครองและชุมชนได้ให้การสนับสนุนและยอมรับด้านการแสดงนาฏศิลป์ได้เป็นอย่างดี

2.นักเรียนได้ใช้เวลาว่างให้เกิดประโยชน์ได้อย่างมีประสิทธิภาพ

**บทเรียนที่ได้รับ**

จากการที่ได้มีโอกาสแสดงนาฏสิลป์ไทยควบคู่ไปกับการแสดงนาฏศิลป์ไทยในแขนงต่างๆ ช่วงแรกๆจำเป็นต้องให้นักเรียนมีการฝึกซ้อมอย่างหนัก จนบางครั้งไม่สมารถตามงานวิชาการในชั้นเรียนและการบ้านในรายวิชาอื่นๆได้ทันเพื่อน จึงทำให้มีการแก้ไขโดยแบ่งเวลาฝึกซ้อมที่เป็นเวลาไม่ส่งผลกระทบไปถึงวิชาอื่นๆทั่วไป ทำให้นักเรียนสามารถตามงานในชั้นเรียนได้เหมือนเพื่อนในห้องและครูฝึกซ้อมได้ให้กำลังใจนักเรียนพร้อมทั้งยกย่องให้กับนักเรียนว่าเป็นผู้เสียสละเวลาเป็นผู้มีวินัยมีความรับผิดชอบกับประโยชน์ส่วนรวม และยังเป็นผู้อนุรักษ์ศิลปะการแสดงนาฏศิลป์ให้อยู่คู่กับสังคมไทยไปอีกนาน

**เผยแพร่/รางวัลที่ได้รับ -**